3 vandag gevonnis vir bewaarder se grumoord | Maroela Media
3 vandag gevonnis vir bewaarder se grumoord
[WAARSKUWING] Van die inligting in hierdie berig is grafies en nie geskik vir sensitiewe lesers of kinders nie.
Die drie mans wat vroeër skuldig bevind is aan die brutale moord op 'n tronkbewaarder wat in 2014 met klippe doodgeslaan is terwyl hy van diens af was, sal na verwagting vandag in die hooggeregshof in Port Elizabeth gevonnis word.
Jean-Claude Uithaler (23), Khawulelani Gqunta (22) en Sinethemba Mfihlo (22) het Quinton Williams in Junie 2014 vermoor toe hy in die vroeë oggendure in Booysens Park huis toe gestap het.
Maroela Media het vroeër berig 'n forensiese patoloog het tydens die verhoor getuig Williams het veelvuldige beserings opgedoen en is uiteindelik weens kopbeserings dood. 'n Nadoodse ondersoek het getoon dat hy talle frakture aan sy skedel gehad het.
Dr. Greg Ochabski het gesê dié frakture is veroorsaak weens swaar houe oor die kop, "die hardste houe teen die kop wat 'n mens jou kan indink".
Williams is met klippe en bakstene aangerand. Hy is ook 30 keer met 'n mes gesteek en het steekwonde aan onder meer sy longe en niere opgedoen.
Die patoloog het verder getuig dat daar gepoog is om Williams te kastreer en dat hy ook erge kneusplekke en snywonde aan sy gesig gehad het.
moord Oos-Kaap Port Elizabeth Quinton Williams
Lesufi betreur 2 leerders se dood
Hoe wreed en genadeloos is die drie gewees. Dink aan die familie wat sonder Quintin moet aangaan.
Jean-Claude Uithaler? Dit sê alles!
Lewenslange (tot hul sterf) gevangenis vir àl 3!!! Hulle het gèèn genade vir hul slagoffer gehad nie!!!